ભાવનગર મહાનગર પાલિકાની સ્ટેન્ડીંગ કમિટીની ચેરમેન યુવરાજસિંહ ગોહિલના અધ્યક્ષ સ્થાને મળી હતી, જેમાં બેઠકના આરંભ સાથે જ સભ્યોએ તંત્રનો કાન પકડવાનું શરૃ કર્યું હતુ, ખાસ કરીને ગેરકાયદે ખડકાઈ રહેલા બાંધકામો મામલે સભ્ય અભય ચૌહાણે સવાલ કર્યો હતો કે, ભીલવાડાથી લઈને મેઘાણી સર્કલ, ઘોઘા સર્કલ, મહિલા કોલેજ, ભરતનગર, વાઘાવાડી રોડ, રાજકોટ હાઈવે તમામ ૭૦ ફૂટ રોડ પર રેસ્ટોરન્ટ, શોરૃમ, હોટેલ બની રહી છે, છતા તેમાં હેતુફેર કે બાંધકામની મંજુરી તંત્રની લેવાઈ નથી.